**PROJEKAT „ UVOĐENJE MIRNOG RJEŠAVANJA SPOROVA-MEDIJACIJE U ŠKOLAMA“**

Udruženje medijatora Crne Gore je od decembra 2024.godine počelo sa implementacijom projekta „Uvođenje mirnog rješavanje sporova – medijacije u školama“, u partnerskom odnosu sa Ministarstvom prosvjete, nauke i inovacije i Centrom za alternativno rješavanje sporova. Projekat se sprovodi u okviru šire inicijative "Jačanje povjerenja građana u institucije i izgradnja otpornih zajednica", koji realizuju UNDP, UNICEF i UNESCO, u saradnji s Vladom Crne Gore, a finansiran je od strane Fonda UN za izgradnju mira (UN Peacebuilding Fund).

Projekat ima za cilj razvijanje i pilotiranje programa školske medijacije, kao nenasilnog rješavanja sporova/sukoba u školama, u odabranim osnovnim školama, čime se prevenira nasilje i konflikti u školi, razvijaju socijalne vještine kod učenika, podstiče odgovornost i samostalnost među učenicima, kao i razumijevanje i poštovanje prava drugih. Implementacijom ovog projekat daje se doprinos u obezbjeđenju škole kao sigurnog i bezbjednog mjesta u kome se svi sukobi rješavaju mirnim putem.

Projekat se realizuje u JU OŠ „Sutjeska“, JU OŠ „Novka Ubović“, JU OŠ „Branko Božović“ i JU OŠ „Radojica Perović“ u Podgorici, kao i u JU OŠ „ Anto Đedović“ u Baru i JU OŠ „Marko Miljanov“ u Bijelom Polju. Realizacija projekta obuhvata obuku nastavnika i predstavnika pedagoško psihološke službe na četvorodnevnim radionicama, obuku učenika, budućih vršnjačkih medijatora, informisanje učenika i roditelja o programu školske medijacije, propisivanje procedura za postupanje i horizontalno širenje naučenog među svim učesnicima obrazovno-vaspitnog procesa u pomenutim školama.

Projekat je usklađen sa Analizom stanja i prijedloga mjera za suzbijanje nasilja i vandalizma u školama koju je donijela Vlada Crne Gore – Savjet za prava djeteta, sa Programom razvoja alternativnog rješavanja sporova 2023 – 2025., kao i sa članom 9b Opšteg zakona o obrazovanju i vaspitanju koji propisuje da u rješavanju konflikata u ustanovi mogu biti angažovani posrednici/medijatori.